Schimb rar de prizonieri între Moscova și Kiev. Zece civili, printre care doi preoți și un oficial ucrainean, au fost eliberați
Președintele ucrainean Volodimir Zelenski a anunțat vineri eliberarea și întoarcerea în Ucraina a zece civili, inclusiv doi preoți și un oficial local, care au fost luați prizonieri în Rusia și Belarus. Rusia și Ucraina, care se află în război de mai bine de doi ani, fac în mod regulat schimb de soldați capturați, însă returnarea civililor este mult mai rară, scrie AFP.